**SKYKKJESET**

Høgdemeter over havet: omlag 780 m

Lengde: ca 3,5 km

Tid: 1 - 1,5 time ein veg.

Gradering: Dette er ein tur som passer for alle.

**Vegskildring:** Ta av frå Fylkesveg 13 rett før bomstasjonen på Bulko og køyr gamlevegen mot Skjervsfossen. Ta av til venstre i ein skarp sving på Moe mot Jørdre og Skår. Hald mot venstre til du ser eit skilt mot Skaftedal. Omlag 3,2 km. Parker ved hyttene og ferista. Det er tydeleg sti heile vegen inn til Skykkjeset. Turen er ca. 3 kilometer ein veg. Det tar ca. 2,5 timar begge vegar. Frå ferista på Jørdretveita går du opp grusvegen. Det er skilta mot Skykkjeset og Hondalsnuten ved starten av stien. (Pass på å lukke grindene etter deg). Mesteparten av stigninga er på den fyrste kilometeren. Etter ca 500 meter kjem du til »*Lyngebekk»*. Ca. halvvegs kjem du til «*Halvgjenge»*. Der er det eit ope område med ein fin stein til å ta ein liten rast, for dei som treng det. (me vil ikkje tilråde å drikke vatnet frå bekken, då den renn ut i frå eit myrområde). Etter ca 2 kilometer kjem du til «Leitet». Her kan du sjå inn til Skykkjeset. Den siste biten kan vera myrete. Det kan vera lurt å gå litt på oppsida av stien for å unngå dei blautaste områda. Hvis du følgjer stien kjem du til ei bru der du kan krysse Skykkjesetelva.

**Turtips:** For dei som er spreke er det eit flott utgangspunkt for ein lengre tur opp mot Hondalsnuten. Hvis du held til høgre mot Hengsdalsskar, og så går opp mot botnane, kjem du til Steinhytta. Ei lita jakthytte som vart restaurert på 80- talet.

GOD TUR!

**RUNDTUR i SKAFTEDALEN**

Høgdemeter over havet: om lag 795 på det høgaste

Lengde: 10 km

Tid: 3-4 timar

Gradering: Dett er ein lett og fin tur som passar alle.

**1.Skaftedal-Nyestølen-Steindro-Dalset-Skaftedal**

eller

**2.Skaftedal - Dalset – Steindro – Nyestølen – Skykkjeset –Skaftedal**

Turen kan og delast i fleire turar:

**3.Skaftedal – Dalset- Skaftedal**

**4.Skaftedal – Skykkjeset – Skaftedal**

**5.Skaftedal – Latebakken – Steindro – Nyestølen – Steindro – Latebakken - Skaftedal**

**Vegskildring:** Turen startar i Skaftedal. Det er ein fin rundtur som tek 3 – 4 timar. Det er noko myr, så fjellsko er å anbefala. Det «lettaste» er å gå til Skykkjeset fyrst. Då kan ein parkera bilen på Jørdretveita og fylgja merkinga til Skykkjeset. Start med å gå opp den bratte bakken i grusvegen og gjennom grinda. (Det er eigen turskildring for Skykkjeset om ein treng det).

Du går vidare frå Skykkjeset til Nyestølen og følgjer merka og rydda løypa vidare. Det er ein kort tur mellom Skykkjeset og Nyestølen. Du går forbi Budeieskarvet. Du ser den lange steinmuren lenge før du kjem ned til stølstuftene.

Frå Nyestølen går du gjennom »porten» og krysser elva før du gå opp på andre sida. Du har den fine Modalen til høgre for deg. Steindro er ein kort tur herifrå og kassa heng på tuftene til Moe garden. No går det ein fin sti vidare til siste støl som heiter Dalset. Krakalia er navnet på stølen oppom Dalset og du ser ned på Latebakken. Heile turen er noko lang, men terrenget er flott og lett å gå i. Du går på andre sida av dalen heimatt. Frå Dalset er det noko nedover før du er tilbake på Jørdretveita der bilen din er parkert.

Dersom ein ynskjer å gå til Dalset fyrst, køyrer ein over brua og parkerer i Skaftedal. Då fylgjer ein skogsvegen inn til Skaftedalstveita (same veg som til Latebakken). Og går vidare etter merking til Dalset deretter Steindro, Nyestølen og Skykkjeset før du er tilbake igjen på Jørdretveita i Skaftedal.

GOD TUR!